**Stanovy Rodičovského združenia -Borkáčik**

**Článok 1**

**Základné ustanovenia**

1. Názov občianskeho združenia je Rodičovské združenie – Borkáčik
2. Oficiálna skratka názvu je RZ - Borkáčik
3. RZ – Borkáčik je združenie rodičov a priaznivcov pri Materskej škole na Bohrovej ulici v Bratislave
4. Sídlo RZ - Borkáčik je na adrese Bohrova 1, 851 01 Bratislava.

Územná pôsobnosť združenia: Združenie vyvíja činnosť na území Slovenskej republiky.

**Článok 2**

**Cieľ a činnosť**

1. Cieľom RZ- Borkáčik je v spolupráci s pedagogickými pracovníkmi a orgánmi štátnej správy zabezpečovať kvalitnú výchovu a vzdelávanie deti, ktoré Materskú školu Bohrova 1 navštevujú, pomôcť pri realizácii školského vzdelávacieho programu „Borkáčikov svet“ a to:
2. výchove a vzdelávaní detí a skvalitňovaní výchovno-vzdelávacieho procesu,
3. pri dosahovaní zdravšieho spôsobu života detí i dospelých, ktorí v škole pracujú alebo s ňou prichádzajú do styku,
4. pri výchove a vzdelávaní detí dodržiavať princípy humanizmu a demokracie,
5. ochraňovať práva dieťaťa, s dôrazom na rešpektovanie jeho osobnosti,
6. ochraňovať učiteľov proti rôznym formám nátlaku a intrigánstvu,
7. pri modernizácii interiéru a exteriéru materskej školy,
8. pri vytváraní priaznivej psychoklímy v škole.
9. Činnosť RZ - Borkáčik:
10. zhromažďuje námety, pripomienky a požiadavky rodičov týkajúce sa výchovy a vzdelávania detí a spolupracuje pri ich riešení,
11. ochraňuje deti pred negatívnymi metódami vo výchove a vzdelávaní, stresovým situáciám i pred nadmerným zaťažovaním dieťaťa,
12. podieľa sa na riešení výchovných, vzdelávacích a prevádzkových problémov,
13. zhromažďovať námety, pripomienky a požiadavky rodičov týkajúce sa výchovy, výučby a vzdelávania detí a spolupracovať pri ich riešení,
14. finančne pomáhať pri nákupe a získavaní nových učebných pomôcok, literatúry a odborných kníh pre učiteľky a deti,
15. finančne a organizačne pomáhať pri skvalitnení a skrášľovaní priestorov materskej školy a prostredia pre deti – triedy, dvor,
16. dbá o zlepšenie prostredia detí v škole,
17. napomáha rozvoju záujmovej činnosti detí a rodičov, spolupracuje s vedením školy pri organizovaní škôl v prírode, lyžiarskych a plaveckých výcvikov, vlastivedných a iných zájazdov
18. pri rozvoji záujmovej činnosti spolupracuje s detskými, mládežníckymi, športovými, pedagogickými, zdravotníckymi organizáciami
19. organizovanie a realizácia výchovných a vzdelávacích podujatí, workshopov a kurzov pre deti a žiakov, ako aj rodičov a učiteľov.

**Článok 3**

**Členstvo**

1. Členmi RZ – Borkáčik môžu byť rodičia detí navštevujúcich Materskú školu na Bohrova 1, ktorí súhlasia so stanovami RZ - Borkáčik.
2. Členstvo vzniká podpisom rodiča do zoznamu členov RZ - Borkáčik a zaplatení členského príspevku vo výške a lehote stanovenej valným zhromaždením. Členmi RZ - Borkáčik môžu byť právnické osoby, ktoré o to požiadajú a súhlasia so stanovami RZ - Borkáčik.
3. Členstvo zaniká:
4. vystúpením - členstvo zaniká dňom doručenia písomného oznámenia člena o vystúpení zo RZ - Borkáčik
5. ukončením navštevovania Materskej školy dieťaťom rodiča – člena RZ - Borkáčik,
6. zánikom RZ - Borkáčik,
7. vylúčením.
8. Dokladom o členstve je potvrdenie o zaplatení príspevku na daný školský rok.
9. Ak sa členom v RZ – Borkáčik stane rodič počas školského roka z dôvodu, že dieťa začalo dochádzku do materskej školy počas školského roku,výška jeho príspevku sa vypočíta pomerne podľa mesiacov, v ktorých dieťa dochádza do materskej školy.
10. Každý člen má jeden hlas.
11. Člen platí členský príspevok vo výške, ktorá sa rovná násobku počtu detí rodiča navštevujúcich materskú školu výšky členského príspevku schváleného podľa článku 6 bod 2 písmeno g.

**Článok 4**

**Práva a povinnosti členov**

1. Člen má právo
2. obracať sa na orgány RZ - Borkáčik s podnetmi a sťažnosťami,
3. byť informovaný o rozhodnutiach orgánov RZ - Borkáčik,
4. podávať návrhy na zmeny v organizácií RZ - Borkáčik,
5. zúčastňovať sa na zasadnutí RZ - Borkáčik,
6. byť volený do orgánov RZ - Borkáčik.
7. Povinnosti člena sú:
   1. dodržiavať stanovy RZ - Borkáčik
   2. aktívne sa podieľať na činnosti RZ - Borkáčik,
   3. plniť uznesenia výkonného výboru a valného zhromaždenia,
   4. v termínoch a vo výške stanovenej zasadnutím RZ – Borkáčik zaplatiť členský príspevok

**Článok 5**

**Orgány RZ - Borkáčik**

1. Najvyšším orgánom RZ – Borkáčik je rodičovská rada.
2. Výkonným orgánom RZ - Borkáčik je výkonný výbor.
3. Predsedníctvo RZ –Borkáčik tvorí predseda Výkonného výboru, podpredseda Výkonného výboru a hospodár.
4. Štatutárny orgán RZ - Borkáčik, ktorý zastupuje organizáciu vo vonkajších vzťahoch, tvorí predseda a podpredseda RZ - Borkáčik.
5. Kontrolný orgán, ktorý kontroluje hospodárenie RZ - Borkáčik je revízna komisia.

**Článok 6**

**Rodičovská rada RZ - Borkáčik**

1. Rodičovská rada je zhromaždenie všetkých členov RZ - Borkáčik.
2. Rodičovská rada:
3. schvaľuje stanovy RZ - Borkáčik, ich zmeny a doplnky
4. volí a odvoláva členov výkonného výboru RZ - Borkáčik,
5. schvaľuje plán činnosti a výročnú správu RZ - Borkáčik,
6. schvaľuje rozpočet,
7. schvaľuje výšku a splatnosť členského príspevku
8. kontroluje hospodárenie RZ - Borkáčik,
9. rozhoduje o zrušení RZ - Borkáčik .
10. Zasadnutie zvoláva výkonný výbor najmenej raz do roka a podľa potreby. Výkonný výbor zvolá zasadnutie aj vtedy, ak o to požiada najmenej 10 členov RZ - Borkáčik. Zasadnutie je uznášaniaschopné, ak sa zíde akýkoľvek počet členov, pričom rozhoduje väčšinou hlasov prítomných.
11. Členovia môžu prijímať rozhodnutia aj mimo valného zhromaždenia. Návrh uznesenia predkladá členom Výkonný výbor spolu s listinou o hlasovaní. V listine o hlasovaní člen vyjadrí svoj názor, či súhlasí alebo nesúhlasí s navrhovaným uznesením. Uznesenie je schválené, ak je s jeho znením vyjadrila v listine o hlasovaní súhlas nadpolovičná väčšina všetkých členov.

**Článok 7**

**Výkonný výbor**

1. Výkonný výbor je výkonným orgánom RZBorkáčik, ktorý je za svoju činnosť zodpovedný Rodičovskej rade. Riadi činnosť RZBorkáčik v období medzi rodičovskými radami.
2. Výkonný výbor má najmenej 5 členov, ktorých funkčné obdobie je 1 rok. Výkonný výbor sa schádza podľa potreby, najmenej však 3x do roka. Jeho rokovanie zvoláva a riadi predseda. Výkonný výbor je uznášaniaschopný, ak je prítomná nadpolovičná väčšina členov a rozhoduje sa väčšinou hlasov prítomných členov.
3. Výkonný výbor najmä
4. spomedzi svojich členov volí a odvoláva predsedu, podpredsedu a hospodára RZBorkáčik,
5. riadi a zabezpečuje činnosti RZ - Borkáčik,
6. zvoláva a obsahovo pripravuje rodičovskú radu.
7. vypracováva správu o činnosti, návrh rozpočtu a správu o hospodárení RZ - Borkáčik.
8. ustanovuje likvidátora v prípade likvidácie RZ - Borkáčik,
9. na základe odporúčania riaditeľky školy rozhoduje o žiadosti členov o úľavu z členského príspevku v prípade členov, ktorí sa nachádzajú v hmotnej núdzi podľa zákona č.599/2003 Z.z. o pomoci v hmotnej núdzi a o zmene a doplnení niektorých zákonov, prípadne v iných odôvodnených prípadoch
10. rozhoduje o vylúčení členov zo združenia.

**Článok 8**

**Predsedníctvo a štatutárny orgán**

1. Predseda zvoláva a riadi stretnutia výkonného výboru.
2. Predsedníctvo, ktoré tvorí predseda Výkonného výboru, podpredseda Výkonného výboru a hospodár, rieši naliehavé problémy medzi zasadnutiami výkonného výboru.
3. Štatutárny orgán, ktorý tvorí predseda a podpredseda, zastupuje RZ Borkáčik vo vonkajších právnych vzťahoch.

**Článok 9**

**Revízna komisia**

1. Revízna komisia je kontrolný orgán RZ - Borkáčik, ktorá je svojou činnosťou zodpovednárodičovskej rade.
2. Členstvo v revíznej komisii je nezlučiteľné s členstvom vo výkonnom výbore.
3. Revíznu komisiu volí rodičovská rada RZ - Borkáčik na prvom stretnutí v danom školskom roku.
4. Revízna komisia má najmenej troch členov, ktorí spomedzi seba volí predsedu. Schádza sa najmenej dvakrát ročne, jej rokovania zvoláva a riadi predseda. Revízna komisia je uznášaniaschopná, k je prítomná nadpolovičná väčšina členov. Rozhodnutia príma väčšinou hlasov prítomných členov.
5. Revízna komisia:
6. kontroluje hospodárenie organizácii, upozorňuje výkonný výbor na nedostatky a navrhuje mu riešenie na ich odstránenie,
7. kontroluje dodržiavanie stanov
8. vypracováva revíznu správu ku dňu konania valného zhromaždenia.

**Článok 10**

**Hospodárenie RZ - Borkáčik**

1. RZ – Borkáčik hospodári s hnuteľným a nehnuteľným majetkom, vedie príslušnú evidenciu.
2. Zdrojmi majetku sú:
3. členské príspevky,
4. dary od fyzických a právnických osôb, dotácie a granty od právnických osôb z tuzemska i zo zahraničia,
5. výnosy z majetku,
6. príjmy z činností pri naplňovaní cieľov RZ - Borkáčik
7. príjem z podielu 2% zaplatenej dane z príjmu fyzických a právnických osôb.
8. Hospodárenie sa uskutočňuje podľa schváleného rozpočtu. Za hospodárenie zodpovedá výkonný výbor.
9. Výkonný výbor vykonáva kontrolu platenia rodičovských resp. členských príspevkov. Ak ho člen v termíne stanovenom zasadnutím neuhradí, bude zo RZ - Borkáčik vylúčený.
10. Hospodárenie kontroluje zasadnutie RZ - Borkáčik.

**Článok 11**

**Zánik RZ - Borkáčik**

1. RZ - Borkáčik zaniká dobrovoľným rozpustením alebo zlúčením s iným združením.
2. Ak zaniká RZ - Borkáčik rozpustením, výkonný výbor určí likvidátora. Pri likvidácii RZ - Borkáčik sa najprv uhradia všetky záväzky organizácie. Majetok sa v prípade likvidácie môže použiť výlučne na školské a charitatívne účely.

**Článok 12**

**Záverečné ustanovenia**

Stanovy nadobúdajú platnosť schválením prípravným výborom s účinnosťou dňom schválenia zasadnutím RZ - Borkáčik, dovtedy podľa §6 odsek 3 Zákona č.83/1990 Zb. o združovaní občanov, koná v mene združenia prípravný výbor.